smcproject/ml-wiki-sentences huggingface dataset:
കയ്യിലുള്ള സമ്പാദ്യവുമായി നാട്ടിലേക്ക് തിരിച്ച കുന്നുമ്മൽ കാരണവരെ കള്ളന്മാർ ആക്രമിക്കാൻ വന്നുവെന്നും ഓടി ചെന്നത് ഒരു ഭയങ്കരമായ ഒഴുക്കുള്ള നദിക്കരയിലാണ് എന്നും ഒരു വശത്ത് ഒഴുക്കുള്ള പുഴയും മറുവശത്ത് കള്ളന്മാരുമായി രക്ഷപെടാൻ ഒരു മാർഗവുമില്ലത്തപ്പോൾ അദ്ദേഹം കുടകില് വച്ച് ആരാധിച്ചു കൊണ്ടിരുന്ന വനശാസ്താവിനെ വിളിച്ചു കരഞ്ഞപ്പോൾ കുതിരപ്പുറത്തെറി യോദ്ധാവിന്റെ  ഭാവത്തിൽ വന്നു ശാസ്താവ് അദ്ദേഹത്തെ രക്ഷിച്ചുവെന്നും ഐതിഹ്യം പറയുന്നു.
അദ്ദേഹത്തിന്റെ വെള്ളോലമേൽക്കുട ആധാരമായി കൂടെയുണ്ടായിരുന്ന തോഴനായ കരിവേടനോപ്പം നടുവലത്ത് തറവാട്ടിന്റെ കന്നികൊട്ടിലിൽ ദൈവം സ്ഥാനമുറപ്പിച്ചു.
പിന്നീട് ക്ഷേത്രം നിർമ്മിക്കപ്പെടുകയും തെയ്യം കെട്ടി ആരാധിക്കപ്പെടുകയും ചെയ്തു.
കരിവേടൻ:
"ആദിചെറുത്തണ്ടർ വാഴുന്ന കാലത്ത് 
അൻപിനാൽ  വന്നൊരു ചെട്ടിയ വീടെക്ക് 
കീർത്തിയിൽ നല്ലൊരു പള്ളക്കീൽ ഇല്ലത്ത് 
നിശ്ചയമായുറപ്പിച്ചാൻ കാലിയാനവിടെയും 
കാലിയും മേച്ചു വനത്തിൽ നടക്കുമ്പോൾ 
ആലിൻ തണൽ കണ്ടിരുന്നാന പൊൻമകൻ 
ആക്കം പെരുതായി അടിച്ചകാറ്റിന്നു 
ആൽകൊമ്പ് പൊട്ടിമരിച്ചാനല്ലോ മകൻ 
ആജ്ഞയുന്നിട്ടവർ പാടിനല്ലമായ്ക്കുന്നിൽ മേവും 
ആത്മപാരിതിൽ പുകൾപെറ്റ കരിവേടൻ ദൈവമെന്നു തൊഴുന്നേൻ" എന്ന് തോറ്റം പാട്ടിൽ വിവരിക്കുന്ന ദേവനാണ് കരിവേടൻ.
വൈഷ്ണവാംശ സങ്കൽപ്പമൂർത്തിയായ കരിവേടൻ (മുച്ചിലോട്ടു കാവുകളിലും മറ്റും കരിവേടൻ എന്ന പേരിൽ മറ്റൊരു ശൈവംശമൂർത്തിയും ആരാധിക്കപ്പെടുന്നുണ്ട്) ശാസ്താവിന്റെ ഉറ്റ തോഴനാണെന്നു വിശ്വസിക്കപ്പെടുന്നു.
ഒന്ന് കിട്ടിയാൽ രണ്ടെന്നും രണ്ടുകിട്ടിയാൽ ഓരോന്നെന്നും വീതിച്ചുകൊള്ളാമെന്നുള്ള തെയ്യത്തിന്റെ തിരുമൊഴി  ശാസ്താവുമായുള്ള  സുഹൃത്ത്‌ ബന്ധത്തിന്റെ  ആഴത്തെ വ്യക്തമാക്കുന്നു .
തണ്ണിനമൃത് എന്നറിയപ്പെടുന്ന(കാരയപ്പം) നൈവേദ്യമാണ് രണ്ടു ദൈവങ്ങൾക്കുമുള്ള ഇഷ്ടവഴിപാട്.
വർഷത്തിൽ നടക്കുന്ന കളിയാട്ടം കൂടാതെ ഒറ്റതിറവെള്ളാട്ടഉത്സവത്തിൽ ഉച്ചവെള്ളാട്ടം കരിവേടനും (വെള്ളാട്ടം മാത്രം കെട്ടിയാടും.തെയ്യമില്ല)തിറ(തെയ്യം മാത്രം.വെള്ളാട്ടമില്ല) ശാസ്താവിനുമായി വീതിക്കപ്പെടുന്നു.
ശൈവവൈഷ്ണവ സങ്കൽപ്പത്തിലുള്ള തെയ്യങ്ങൾ ആണെങ്കിലും നൈവേദ്യവും പൂജയും ഒന്നെന്നഭാവത്തിൽ ചെയ്യുന്നു.
ശാസ്ത്ര പരിസ്ഥിതി കേന്ദ്രം
ശാസ്ത്ര പരിസ്ഥിതി കേന്ദ്രം (Centre for Science and Environment) ( CSE )എന്നത് ലാഭേച്ചയില്ലാതെ പ്രവർത്തിക്കുന്ന പൊതു താല്പര്യ ഗവേഷണം നടത്തുന്ന, സംഘടനയാണ്.
പൊതു താല്പര്യത്തിനായി വാദിക്കുകയും ചെയ്യുന്നു.
ഡെൽഹി കേന്ദ്രമായി പ്രവർത്തിക്കുന്നു.
1980ലാണ് സ്ഥാപിച്ചത്.
ഇന്ത്യയിലെ പരിസ്ഥിതി - വികസന വിഷയങ്ങൾ, മോശമായ ആസൂത്രണം, കാലാവസ്ഥ വ്യതിയാനം എന്നിവയ്ക്കുള്ള വിചാര ഭണ്ഡാരമാണ് ഈ സംഘടന.
നയ മാറ്റങ്ങൾക്കു വേണ്ടി വാദിക്കുവാനും ഉള്ള നയങ്ങളുടെ ശരിയായ നടത്തിപ്പിലും ഇടപ്പെടുന്നു.
വിവരാധിഷ്റ്റിതമായ പ്രശ്നങ്ങളെ പറ്റി ധാരണ ഉണ്ടാക്കുകയും സുസ്ഥിര പരിഹാരങ്ങൾ നിർദ്ദേശിക്കുകയും ചെയ്യുന്നു.
കേന്ദ്രത്തിന്റെ ഡയറക്ടർ സുനിത നരയിൻ ആണ്.
അവലംബം Official website
സിദ്ദിഖ്-ലാൽ ഇംഗ്ലീഷ് വിലാസം https://ml.wikipedia.org/wiki/Siddique-Lal
മലയാളചലച്ചിത്ര രംഗത്തെ ശ്രദ്ധേയമായ സംവിധായക ജോഡിയായിരുന്നു സിദ്ദിഖ്-ലാൽ .
കൊച്ചിൻ കലാഭവനിലൂടെ ശ്രദ്ധേയരായ മിമിക്രി താരങ്ങളായ സിദ്ദിഖും ലാലുമാണ് പിൽക്കാലത്ത് സിദ്ദിഖ് ലാൽ കൂട്ടുകെട്ടായി മാറിയത്.
1989-ൽ പുറത്തിറങ്ങിയ റാംജി റാവു സ്പീക്കിങ്ങ് ആയിരുന്നു ഇവരുടെ ആദ്യ ചിത്രം.
വേറിട്ട സംവിധാന ശൈലിയിലൂടെ ശ്രദ്ധേയരായ സിദ്ദിഖ് ലാൽ സഖ്യം ബോക്സ് ഓഫീസിൽ ചലനം സൃഷ്ടിച്ച ഏതാനും ചിത്രങ്ങൾ ‍കൂടി ഒരുക്കിയശേഷമാണ് പിരിഞ്ഞത്.
സിദ്ദിഖ് തിരക്കഥാ സംവിധാന രംഗത്ത് തുടർന്നപ്പോൾ ലാൽ അഭിനയം, നിർമ്മാണം, വിതരണം തുടങ്ങി വിവിധ മേഖലകളിൽ സജീവ സാന്നിധ്യമായി.
സിദ്ദിഖ്-ലാൽ സം‌വിധാനം ചെയ്ത ചിത്രങ്ങൾ വർഷം ചിത്രം 1989 റാംജി റാവ് സ്പീക്കിംഗ് 1990 ഇൻ ഹരിഹർ നഗർ 1991 ഗോഡ്‌ഫാദർ 1992 വിയറ്റ്നാം കോളനി 1993 കാബൂളിവാല പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് സിദ്ദിഖ് ഇന്റർനെറ്റ് മൂവി ഡാറ്റാബേസിൽ നിന്ന് ലാൽ
സിദ്ദിഖ് (വിവക്ഷകൾ)
സിദ്ദിഖ് എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
സിദ്ദിഖ് - മലയാളചലച്ചിത്ര സംവിധായകൻ സിദ്ദിഖ് - മലയാളചലച്ചിത്ര നടൻ ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
സിദ്ധരാജ് ദദ്ധക്ക്
രാജസ്ഥാൻ സ്വദേശിയായ ഇന്ത്യൻ സ്വാതന്ത്ര്യസമരസേനാനിയാണ് സിദ്ധരാജ് ദദ്ധ .
ഗാന്ധിജിയോടൊപ്പം സ്വാതന്ത്ര്യ സമരത്തിൽ പങ്കെടുത്തു.
2003 -ൽ കേന്ദ്രസർക്കാർ പത്മഭൂഷൺ അവാർഡ്   അദ്ദേഹത്തിന് പ്രഖ്യാപിച്ചു.
എന്നാൽ അദ്ദേഹം അവാർഡ്  നിഷേധിച്ചു.
കേരളവുമായുള്ള ബന്ധം
2003 ലെ റിപ്പബ്ളിക് ദിനത്തിൽ പ്ലാച്ചിമട സമരത്തിൽ അദ്ദേഹം പങ്കെടുത്തു.
പ്ലാച്ചിമടയിൽ നിന്ന് അയോദ്ധ്യയിലേക്ക് മേധാപട്കർ നയിച്ച ദേശീയ പ്രക്ഷോഭ യാത്ര ഉദ്ഘാടനം ചെയ്യാനാണ് അദ്ദേഹമെത്തിയത്.
ജയ്പൂരിനടുത്ത് കാലെദാരെയിലെ കൊക്കൊക്കോള പ്ലാന്റിനെതിരെ നടക്കുന്ന സമരത്തിന് നേതൃത്വം കൊടുത്തത്ത് ദദ്ധയായിരുന്നു.
ഈ ഐക്യദാർഢ്യമാണ് അദ്ദേഹത്തെ പ്ലാച്ചിമടയിലെത്തിച്ചത്.
പ്ലാച്ചിമട വിജയിക്കുകയാണ്,പി.
സുരേഷ്ബാബു,മാതൃഭൂമി ആഴ്ചപ്പതിപ്പ്,ലക്കം20,2017
സിദ്ധരൂപം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സംസ്കൃതഭാഷയിലെ നാമരൂപങ്ങൾക്ക് അന്തലിംഗവിഭക്തിവചനങ്ങൾ അനുസരിച്ചും ക്രിയാരൂപങ്ങൾക്ക് പദലകാരപുരുഷവചനങ്ങൾ അനുസരിച്ചും വന്നുചേരാവുന്ന ഭേദങ്ങൾ ക്രമീകരിച്ചുവെച്ചു പഠിക്കുന്ന പാഠരീതി; അത്തരം പട്ടികകൾ ഉള്ളടങ്ങിയ ഗ്രന്ഥമാണു് സിദ്ധരൂപം .
സംസ്കൃത വൈയാകരണനായിരുന്ന പാണിനിയുടെ നിയമങ്ങൾക്കനുസരിച്ച് പദങ്ങൾക്കു വന്നു ചേരാവുന്ന വ്യത്യാസങ്ങൾ ( വിഭക്തികൾ ) ഈ പട്ടികകളിലൂടെ അവതരിപ്പിക്കുന്നു.
സാഹിത്യശിരോമണി കെ.എസ്.പരമേശ്വരശാസ്ത്രി ഇരിഞ്ഞാലക്കുടയിൽനിന്നും 1936-മുതൽ‍ പ്രസിദ്ധീകരിച്ചു വന്നിരുന്ന "സിദ്ധരൂപാവലി" എന്ന ലഘുപുസ്തകം ഇത്തരം ക്രമീകരണത്തിന് ഒരുത്തമ ഉദാഹരണമാണ്.
കേരളത്തിലെ പരമ്പരാഗതമായ കുടിപ്പള്ളിക്കൂടം സംസ്കൃതപഠനപദ്ധതി "സിദ്ധരൂപം" അനുസരിച്ചായിരുന്നു.
അതായത് പദങ്ങളുടെ വിഭക്ത്യർത്ഥങ്ങളും രൂപാന്തരവും പഠിച്ചുകൊണ്ടാണ് കേരളീയവിദ്യാർത്ഥി സംസ്കൃതപഠനത്തിലേയ്ക്കു പ്രവേശിച്ചിരുന്നത് (കേരളത്തിലെ തന്നെ വേദമഠങ്ങളിലും ഭാരതത്തിലെ മറ്റു സ്ഥലങ്ങളിലും ശബ്ദോല്പത്തിയിലും ഉച്ചാരണത്തിലും ശ്രദ്ധ കേന്ദ്രീകരിച്ചുകൊണ്ടാണ് സംസ്കൃതാദ്ധ്യായനം തുടങ്ങി വെച്ചിരുന്നത്).
സിദ്ധരൂപപഠനത്തിനുശേഷം ശ്രീരാമോദന്തവും പിന്നീട് അമരകോശം , രഘുവംശം , അഭിജ്ഞാന ശാകുന്തളം , കിരാതാർജ്ജുനീയം തുടങ്ങിയ സംസ്കൃതകൃതികളുടെ നിശ്ചിതഭാഗങ്ങളും പഠിച്ചുകഴിയുമ്പോഴേക്കും ഒരു ശരാശരി വിദ്യാർത്ഥിക്ക് അത്യാവശ്യത്തിനുള്ള സംസ്കൃതവ്യുൽപ്പത്തി നേടാനാവുമായിരുന്നു.
സിദ്ധരൂപപദ്ധതിയിൽ നിന്നും മാറി 1959-ൽ‍ ശ്രീ ഇ.
പി.ഭരതപിഷാരോടി തിരുനാവായയിൽ വച്ച് സ്വന്തമായി ചിട്ടപ്പെടുത്തിയെടുത്ത മറ്റൊരു പഠനരീതിയാണ് കാമധേനു പദ്ധതി .
നാല്പതുദിവസം കൊണ്ട് സംസ്കൃതഭാഷയിൽ സാമാന്യമായ ഒരു അവഗാഹം സൃഷ്ടിക്കുവാൻ ഉദ്ദേശിച്ചു വികസിപ്പിച്ചെടുത്ത കാമധേനു പദ്ധതി പിൽക്കാലത്ത് ഭാരതത്തിലും പുറത്തും പ്രചാരത്തിലായിത്തീർന്നു.
സിദ്ദിഖ് (നടൻ) ഇംഗ്ലീഷ് വിലാസം https://ml.wikipedia.org/wiki/Siddique
മലയാളത്തിലെ ഒരു പ്രമുഖ ചലച്ചിത്ര നടനാണ് സിദ്ദീഖ്.
300-ലധികം മലയാള സിനിമകളിൽ അഭിനയിച്ചിട്ടുള്ള ഒരു വൈവിധ്യമാർന്ന വേഷങ്ങൾ ചെയ്യാൻ കഴിവുള്ള നടനാണ്.
മലയാള ചലച്ചിത്രങ്ങളിൽ ഹാസ്യ- സ്വഭാവ നടനായ സിദ്ദീഖ് 1962 ഒക്ടോബർ ഒന്നിന് എറണാകുളം ജില്ലയിലെ എടവനക്കാട് ജനിച്ചു.
എടവനക്കാട് സ്കൂളിൽ പ്രാഥമിക വിദ്യാഭ്യാസം പൂർത്തിയാക്കിയ സിദ്ദിഖ് കളമശ്ശേരി പോളിടെക്നിക് കോളേജിൽ നിന്ന് ഇലക്ട്രിക്കൽ എൻജിനീയറിംഗിൽ ബിരുദം നേടിയ ശേഷം കുറച്ചു കാലം കെ.എസ്.ഇ.
ബിയിൽ ജോലി ചെയ്തു.
അതിനു ശേഷം അദ്ദേഹം സൗദിയിൽ ജോലിയ്ക്ക് പോയി.
സൗദിയിൽ ജോലി ചെയ്തിരുന്ന അവസരത്തിലാണ് സിദ്ദിഖിന് സിനിമയിലേയ്ക്ക് വിളി വരുന്നത്.
കോളേജ് പഠനക്കാലത്ത് മിമിക്രി ചെയ്തിരുന്ന സിദ്ദിഖിനെ പറ്റി കേട്ടറിഞ്ഞാണ് സംവിധായകൻ തമ്പി കണ്ണന്താനം ഒരു ചാൻസ് നൽകിയത്.
1985-ലെ ആ നേരം അൽപ്പദൂരം എന്ന സിനിമയിലൂടെയായിരുന്നു മലയാള സിനിമയിലെ അരങ്ങേറ്റം.
തുടർന്ന് ചെറിയ വേഷങ്ങൾ ചെയ്തു
മലയാള സിനിമയിൽ സിദ്ദിഖ് പ്രശസ്തനാകുന്നത് 1990കൾ മുതലാണ്.
സിദ്ദിഖ്, മുകേഷ്, ജഗദീഷ്, അശോകൻ എന്നിവർ നായകൻമാരായി അഭിനയിച്ച് 1990-ൽ റിലീസായ ഇൻ ഹരിഹർ നഗർ എന്ന സിനിമയുടെ വൻ വിജയം മലയാള സിനിമയിൽ ചുവടുറപ്പിക്കാൻ സിദ്ദിഖിന് സഹായകരമായി.
തുടർന്ന് തിലകൻ, മുകേഷ്, ഭീമൻ രഘു, ഇന്നസെൻറ് എന്നിവർ അഭിനയിച്ച ഗോഡ്ഫാദറും വൻ വിജയമായതോടെ മലയാള സിനിമയിലെ അറിയപ്പെടുന്ന നടനായി സിദ്ദിഖ് മാറി.
1990-കളിൽ ധാരാളം ലോ ബജറ്റ് കോമഡി സിനിമകളിൽ നായകനായും ചില സിനിമകളിൽ ആക്ഷൻ ഹീറോയായും അഭിനയിച്ച സിദ്ദിഖ് 1990-കളുടെ പകുതിയിൽ കുറച്ച് നാൾ സിനിമയിൽ നിന്ന് ഒഴിവായി നിന്നു.
പിന്നീട് 1997-ൽ റിലീസായ അസുരവംശം എന്ന സിനിമയിലൂടെ അഭിനയ രംഗത്ത് തിരിച്ചെത്തി.
സുരേഷ് ഗോപി നായകനായി അഭിനയിച്ച ലേലം , ക്രൈം ഫയൽ എന്നീ സിനിമകളിലെ സപ്പോർട്ടിംഗ്‌ റോളുകൾ ചെയ്ത് കൊണ്ട് വീണ്ടും മുഖ്യധാര സിനിമകളുടെ ഭാഗമായി മാറിയ സിദ്ദിഖ് 2000-ത്തിൽ റിലീസായ സത്യമേവ ജയതെ എന്ന സിനിമയിലെ ക്രൂരനായ വില്ലനായി അഭിനയിച്ചു കൊണ്ട് തനിക്ക് ഏതു വേഷവും ഇണങ്ങുമെന്ന് തെളിയിച്ചു.
വൈവിധ്യമാർന്ന വേഷങ്ങൾ ചെയ്യാൻ കഴിവുള്ള റേഞ്ചുള്ള നടൻമാരിലൊരാളാണിദ്ദേഹം
2000-ത്തിൻ്റെ തുടക്കത്തിൽ ടെലി സീരിയലുകളിൽ അഭിനയിച്ച സിദ്ദിഖ് ദൂരദർശനിലെ സല്ലാപം , കൈരളിയിലെ സിംഫണി എന്നീ സംഗീത പരിപാടികളിലെ അവതാരകനായും പ്രവർത്തിച്ചു.
മലയാളത്തിൽ ഇതുവരെ 300 സിനിമകളിൽ അഭിനയിച്ച സിദ്ദിഖ് രഞ്ജിത്ത് സംവിധാനം ചെയ്ത് 2002-ൽ റിലീസായ നന്ദനം എന്ന സിനിമ നിർമ്മിച്ച് കൊണ്ട് സിനിമാ നിർമ്മാണ മേഖലയിലും തൻ്റെ സാന്നിധ്യം അറിയിച്ചു.
സിദ്ദിഖ് നിർമ്മാണം ചെയ്ത സിനിമകൾ നന്ദനം 2002 ബഡാ ദോസ്ത് 2006
അവാർഡുകൾ കേരള സ്റ്റേറ്റ് ഫിലിം അവാർഡ് ബെസ്റ്റ് ആക്ടർ 2003 സസ്നേഹം സുമിത്ര ചൂണ്ട സെക്കൻ്റ് ബെസ്റ്റ് ആക്ടർ 2003 സസ്നേഹം സുമിത്ര സെക്കൻ്റ് ബെസ്റ്റ് ആക്ടർ 2017 സുഖമായിരിക്കട്ടെ , ആൻ മരിയ കലിപ്പിലാണ് , കട്ടപ്പനയിലെ ഹൃതിക് റോഷൻ അമൃത ഫിലിം അവാർഡ് 2008 ബെസ്റ്റ് ആക്ടർ സപ്പോർട്ടിംഗ് റോൾ നാദിയ കൊല്ലപ്പെട്ട രാത്രി , അലിഭായ് , പരദേശി
സീനയാണ് സിദ്ദിഖിൻ്റെ ഭാര്യ.
ആദ്യ ഭാര്യയുടെ മരണശേഷം പുനർവിവാഹിതനായ സിദ്ദിഖിൻ്റെ മക്കളാണ് റഷീൻ, ഷഹീൻ, ഫർഹീൻ എന്നിവർ പുറത്തേക്കുള്ള കണ്ണികൾ Siddique (actor) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് സിദ്ദിഖ് Siddique: Filmography by year An interview with Siddique (in Malayalam ) വിവാദം
2024
ലൈംഗികാതിക്രമ ആരോപണങ്ങളുടെ പശ്ചാത്തലത്തിൽ 2024 ഓഗസ്റ്റ് 25-ന് അദ്ദേഹം അസോസിയേഷൻ ഓഫ് മലയാളം മൂവി ആർട്ടിസ്റ്റ്‌സ് ( അമ്മ) ജനറൽ സെക്രട്ടറി സ്ഥാനത്ത് നിന്ന് രാജിവച്ചു.
സിദ്ദീഖ് കാപ്പൻ കേസ്
മലയാളി മാധ്യമ പ്രവർത്തകനും കേരള പത്രപ്രവർത്തക യൂണിയൻ ഡൽഹി ഘടകം സെക്രട്ടറിയും വിക്കിപീഡിയനുമാണ് സിദ്ദീഖ് കാപ്പൻ .
2020ൽ ഉത്തർപ്രദേശ് സംസ്ഥാനത്തിലെ ഹഥറാസിൽ നടന്ന ബലാത്സംഘ-കൊലപാതകം റിപ്പോർട് ചെയ്യാൻ അവിടം സന്ദർശിക്കുന്ന വേളയിൽ യു.പി. പോലീസ് അദ്ദേഹത്തെയും സഹപ്രവർത്തകരെയും അറസ്റ്റ് ചെയ്തു.
ഹഥറാസ് സംഭവത്തിന്റെ മറവിൽ അന്താരാഷ്ട്ര ഗൂഢാലോചനയിൽ പങ്കാളിയായി എന്നാരോപിച്ചായിരുന്നു അദ്ദേഹത്തിന്റെ അറസ്റ്റ്.
അറസ്റ്റ് ചെയ്ത ശേഷം യു.എ.പി.എ അടക്കമുള്ള വകുപ്പുകൾ ചുമത്തി തടവിലിട്ടു.
ഹഥറാസിൽ കലാപമുണ്ടാക്കാൻ ഗൂഢാലോചന നടത്തി എന്നൊരു കേസും പിന്നീട് വന്നു ചേർന്നു.
ഇതേ ആരോപണം ഉന്നയിച്ച് ഹാഥ്റസിലെ ചാന്ദ്പാ പൊലീസ് രജിസ്റ്റർ ചെയ്ത രാജ്യദ്രോഹ കേസിൽ കൂടി സിദ്ദീഖ് കാപ്പനേയും സംഘത്തെയും ഉൾപ്പെടുത്തി.
എഫ്.ഐ.ആറിൽ അദ്ദേഹത്തിനെതിരെ കുറ്റമൊന്നുമില്ലെന്നും ഒരു മാസമായിട്ടും സന്ദർശനം പോലും തടയുന്നുവെന്ന് ആരോപിച്ചും 2020 നവംബർ 16 ന് കേരള പത്രപ്രവർത്തക യൂണിയൻ സുപ്രീംകോടതിയിൽ ഹർജി കൊടുത്തു.
അഭിഭാഷകരെ പോലും കാണാൻ അനുവദിച്ചിരുന്നില്ല.
തുടർന്ന് ഹാഥറസ് സംഭവം റിപ്പോർട്ട്​ ചെയ്യാൻ പോകുന്നതിനിടെ മലയാളി മാധ്യമപ്രവർത്തകൻ സിദ്ദീഖ്​ കാപ്പൻ അറസ്​റ്റിലായ നടപടിയിൽ സുപ്രീം കോടതി ഉത്തർപ്രദേശ്​ സർക്കാറിനും യു.പി പൊലീസിനും നോട്ടീസ്​ അയച്ചു.
ആറ് മാസത്തിനിടെ ഏഴ് ഹേബിയസ് കോർപ്പസ് ഹർജികൾ ഫയൽ ചെയ്തിരിക്കെപ്പോലും അജ്ഞാതമായ കാരണങ്ങളാൽ കേസ് തീർപ്പാക്കപ്പെട്ടില്ല.
വിമോചന പ്രക്ഷോഭം
തടങ്കലിൽ പാർപ്പിച്ചിരിക്കുന്ന സിദ്ദീഖ് കാപ്പന്റെ ആരോഗ്യ സ്ഥിതി മോശമായതുകാരണം സാമൂഹ്യ മാധ്യമങ്ങളിലൂടെയുള്ള ശക്തമായ ഒരു കാമ്പയിൻ രൂപപ്പെട്ടത്തോടെ രാഷ്ട്രീയ-സാമൂഹിക-സാംസ്കാരിക രംഗത്തുള്ള പലരും പ്രതിഷേധവുമായി രംഗത്ത് വന്നു.
2021 ഏപ്രിൽ 25 ന് വിഷയം ട്വിറ്റർ ട്രെന്റിങ്ങായി.
അദ്ദേഹത്തിന് കോവിഡ് ബാധിച്ചതുതുടർന്ന് കേരള സർക്കാർ കാപ്പന്റെ മോചനത്തിനായി ഇടപെടണമെന്നാവശ്യപ്പെട്ട് ഹാഷ്ടാഗുകൾ പ്രത്യക്ഷപ്പെട്ടു.
അദ്ദേഹത്തിന്റെ ഭാര്യ റൈഹാനത്ത് കേസ് നടത്തിപ്പിനായി മുന്നിൽ നിന്നു.
ഇടപെടലുകൾ
2021 ഏപ്രിൽ 25 ന് കേരള മുഖ്യമന്ത്രി പിണറായി വിജയൻ യുപി പൊലീസിന്റെ തടങ്കലിൽ രോഗിയായി ആശുപത്രിയിൽ കഴിയുന്ന കാപ്പന് വിദഗ്ധ ചികിത്സ ലഭ്യമാക്കണമെന്നാവശ്യപ്പെട്ട് ഉത്തർ പ്രദേശ് സർക്കാരിന് കത്തയച്ചു.
ഇതേ ദിവസം തന്നെ മഥുര മെഡിക്കൽ കോളജിൽ ചികിത്സയിൽ കഴിയുന്ന സിദ്ദിഖ് കാപ്പന്റെ ഹർജി അടിയന്തരമായി പരിഗണിക്കണമെന്നും മാനുഷിക പരിഗണന നൽകി തുടർ ചികിത്സയ്ക്കായി അദ്ദേഹത്തെ ഡൽഹി എയിംസിലേക്ക് മാറ്റണമെന്നും ആവശ്യപ്പെട്ട് കോടതി ചീഫ് ജസ്റ്റിസ് എൻ.വി. രമണയ്ക്ക് 11 എംപിമാർ കത്തുനൽകി.
ജാമ്യം
യു.എ.പി.എ കേസിൽ സുപ്രിംകോടതി ജാമ്യം 2022 സെപ്റ്റംബറിൽ ലഭിച്ചെങ്കിലും ഇ.
ഡി കേസ് നിലനിൽക്കുന്നത് കൊണ്ട് പുറത്തിറങ്ങാനായിരുന്നില്ല.
ഡി കേസിൽ അലഹബാദ് ഹൈക്കോടതിയിൽ നിന്ന് 23 ഡിസംബർ 2022 ലഭിച്ചിരുന്നെങ്കിലും നടപടിക്രമങ്ങളുടെ പേരിൽ നീണ്ടുപോവുകയും 02 ഫെബ്രുവരി 2023-ന് ജയിൽമോചിതനാവുകയുമായിരുന്നു.
പ്രമുഖ മനുഷ്യാവകാശ പ്രവർത്തകനായിരുന്ന മുകുന്ദൻ സി മേനോന്റെ സ്മരണാർത്ഥം അദ്ദേഹത്തിന്റ സുഹൃത്തുക്കൾ ഏർപ്പെടുത്തിയ പ്രഥമ മുകുന്ദൻ സി മേനോൻ സുഹൃദ് സംഘത്തിന്റെ അവാർഡിന് 2023 ൽ അർഹനായി.
അവലംബം https://www.thejasnews.com/sublead/mukundan-c-menon-memorial-award-will-be-presented-to-siddique-kappan-by-r-rajagopal-227276 ↑ https://www.thehindu.com/news/national/malayalam-journalist-arrest-sc-asks-kuwj-to-move-correct-court-for-relief/article32833894.ece ↑ ↑ {{ cite web }} : zero width space character in | title= at position 9 ( help ) ↑ ↑ {{ cite web }} : zero width space character in | title= at position 27 ( help ) ↑ {{ cite web }} : zero width space character in | title= at position 54 ( help ) ↑ ↑ ↑ ↑
സിദ്ദികൾ
ഇന്ത്യയിലും പാകിസ്താനിലും ഉള്ള ഒരു പ്രത്യേക ഗോത്ര വിഭാഗമാണ്‌ സിദ്ദികൾ .
മുഗൾ സൈന്യത്തിലും മറ്റും ഉണ്ടായിരുന്ന ആഫ്രിക്കൻ വംശജരായ പടയാളികളുടെ പിൻ തലമുറക്കാരാനിവർ.
അവലംബം ↑ സിദ്ദികൾ – ഇന്ത്യയിലെ ആഫ്രിക്കൻ ഗോത്ര വംശം ↑ Siddi Tribe: The Africans of India ↑ ഡോക്യുമേന്റാറി ↑
സിദ്ധരാമയ്യ
2023 മെയ് 20 മുതൽ കർണാടക മുഖ്യമന്ത്രിയായി തുടരുന്ന കർണാടകയിൽ നിന്നുള്ള മുതിർന്ന ഇന്ത്യൻ നാഷണൽ കോൺഗ്രസ് നേതാവാണ് കെ.സിദ്ധരാമയ്യ.
(ജനനം : 12 ഓഗസ്റ്റ് 1948) 2013 മുതൽ 2018 വരെ കർണാടക മുഖ്യമന്ത്രി, 2019 മുതൽ 2023 വരെ നിയമസഭയിലെ പ്രതിപക്ഷ നേതാവ്, രണ്ട് തവണ കർണാടക ഉപ-മുഖ്യമന്ത്രി, എട്ട് തവണ നിയമസഭാംഗം, സംസ്ഥാന കാബിനറ്റ് വകുപ്പ് മന്ത്രി എന്നീ നിലകളിലും പ്രവർത്തിച്ചിട്ടുണ്ട്‌.
കർണാടകയിലെ മൈസൂർ ജില്ലയിൽ സിദ്ധരാമ ഗൗഡയുടേയുടേയും ബൊറമയുടേയും മകനായി 1948 ഓഗസ്റ്റ് 12ന് ജനനം.
കുറുംബ സമുദായ അംഗമാണ് സിദ്ധരാമയ്യ.
പ്രാഥമിക വിദ്യാഭ്യാസത്തിന് ശേഷം
മൈസൂരിലെ യുവരാജ കോളേജിൽ നിന്ന് ബിരുദവും ശാരദവിലാസ് കോളേജിൽ നിന്ന് നിയമബിരുദവും നേടി.
1977-ൽ ലോക്ദളിൽ ചേർന്നതോടെയാണ് സിദ്ധരാമയ്യയുടെ രാഷ്ട്രീയ ജീവിതം ആരംഭിക്കുന്നത്.
ലോക്ദൾ ടിക്കറ്റിൽ 1983-ലെ നിയമസഭ തിരഞ്ഞെടുപ്പിൽ ചാമുണ്ഡേശ്വരി മണ്ഡലത്തിൽ നിന്ന് ആദ്യമായി നിയമസഭയിലെത്തി.
1984-ൽ ലോക്ദൾ വിട്ട് ജനതാ പാർട്ടിയിൽ ചേർന്ന് 1985-ൽ വീണ്ടും നിയമസഭയിൽ അംഗമായ സിദ്ധരാമയ്യ 1988-ലെ ജനതാപാർട്ടി പിളർപ്പിനെ തുടർന്ന് ജനതാദൾ ടിക്കറ്റിൽ 1989-ൽ നിയമസഭയിലേക്ക് മത്സരിച്ചെങ്കിലും പരാജയപ്പെട്ടു.
പിന്നീട് 1994-ൽ വീണ്ടും ജനതാദൾ ടിക്കറ്റിൽ നിയമസഭാംഗമായെങ്കിലും  
1999-ൽ പിളർപ്പുണ്ടായതോടെ ജനതാദൾ വിട്ട് ദേവഗൗഡ നേതാവായ ജെ.ഡി.എസിൽ ചേർന്നു.
1999-ലെ നിയമസഭ തിരഞ്ഞെടുപ്പിൽ ചാമുണ്ഡേശ്വരി മണ്ഡലത്തിൽ നിന്ന് ജെ.ഡി.എസ് ടിക്കറ്റിൽ നിയമസഭയിലേക്ക് മത്സരിച്ചെങ്കിലും വിജയിക്കാൻ കഴിഞ്ഞില്ല.
2004-ൽ ചാമുണ്ഡേശ്വരി മണ്ഡലത്തിൽ വീണ്ടും നിയമസഭയിലേക്ക് തിരഞ്ഞെടുക്കപ്പെട്ടു.
2005-ൽ ജെ.ഡി.എസ് നേതാവായ എച്ച്.ഡി.ദേവഗൗഡയുമായി അഭിപ്രായ ഭിന്നതയുണ്ടായതിനെ തുടർന്ന് നിയമസഭാംഗത്വം രാജിവച്ച് ജെ.ഡി.എസ് വിട്ട് സമാന്തര പാർട്ടി രൂപീകരിച്ചു.
കോൺഗ്രസിന് പിന്തുണ പ്രഖ്യാപിച്ച സിദ്ധരാമയ്യ 2005-ൽ കോൺഗ്രസ് പാർട്ടിയിൽ തൻ്റെ പാർട്ടി ലയിപ്പിച്ചു.
2006-ൽ ചാമുണ്ഡേശ്വരി മണ്ഡലത്തിൽ നടന്ന ഉപ-തിരഞ്ഞെടുപ്പിൽ കോൺഗ്രസ് ടിക്കറ്റിൽ ആദ്യമായി നിയമസഭാംഗമായി.
2008, 2013 എന്നീ വർഷങ്ങളിൽ നടന്ന നിയമസഭ തിരഞ്ഞെടുപ്പുകളിൽ വരുണ മണ്ഡലത്തിൽ നിന്ന് നിയമസഭയിലെത്തിയ സിദ്ധരാമയ്യ 2018-ൽ വരുണ മണ്ഡലം മകൻ യതീന്ദ്രക്ക് കൈമാറി.
2018-ൽ നടന്ന നിയമസഭ തിരഞ്ഞെടുപ്പിൽ പഴയ തട്ടകമായ ചാമുണ്ഡേശ്വരിയിൽ നിന്നും ബദാമിയിൽ നിന്നും നിയമസഭയിലേക്ക് മത്സരിച്ചു.
ചാമുണ്ഡേശ്വരിയിൽ പരാജയപ്പെട്ടെങ്കിലും ബദാമിയിൽ നിന്ന് വിജയിച്ചു.
1994-ൽ സംസ്ഥാന ധനകാര്യ വകുപ്പ് മന്ത്രിയായ സിദ്ധരാമയ്യ മൃഗക്ഷേമ, ഗതാഗത, ഉന്നതവിദ്യാഭ്യാസ വകുപ്പ് മന്ത്രി എന്നീ നിലകളിലും പ്രവർത്തിച്ചു.
2013-ലെ നിയമസഭ തിരഞ്ഞെടുപ്പിൽ കോൺഗ്രസ് പാർട്ടിക്ക് നിയമസഭയിൽ ഭൂരിപക്ഷം(122/224) ലഭിച്ചതിനെ തുടർന്ന് കർണാടക മുഖ്യമന്ത്രിയായി  തിരഞ്ഞെടുക്കപ്പെട്ടു.
2018-ലെ നിയമസഭയിൽ കോൺഗ്രസ്-ജെ.
ഡി.എസ് സഖ്യ സർക്കാർ രൂപീകരിച്ച് ജെ.ഡി.എസിലെ എച്ച്.ഡി.കുമാരസ്വാമിയെ മുഖ്യമന്ത്രിയാക്കിയെങ്കിലും 17 എം.എൽ.എമാർ രാജിവച്ച് ബി.ജെ.പിക്ക് പിന്തുണ പ്രഖ്യാപിച്ചു.
പിന്നീട് നടന്ന ഉപ-തിരഞ്ഞെടുപ്പിൽ 17-ൽ 13 സീറ്റിലും ബി.ജെ.പി ജയിച്ചതോടെ 2019-ൽ
കുമാരസ്വാമി മുഖ്യമന്ത്രി പദം രാജിവച്ചു.
2019-ൽ നടന്ന ഉപതിരഞ്ഞെടുപ്പിൽ നിയമസഭയിൽ ബി.ജെ.പിക്ക് ഭൂരിപക്ഷം ലഭിച്ചു.
ബി.എസ്.യദിയൂരപ്പ മുഖ്യമന്ത്രിയായി സ്ഥാനമേറ്റതോടെ സിദ്ധരാമയ്യ നിയമസഭയിലെ പ്രതിപക്ഷ നേതാവായി തിരഞ്ഞെടുക്കപ്പെട്ടു.
2023 മെയ് 10ന് നടന്ന നിയമസഭ തിരഞ്ഞെടുപ്പിൽ വരുണ മണ്ഡലത്തിൽ നിന്ന് നിയമസഭാംഗമായി.
നിയമസഭയിൽ കോൺഗ്രസിന് ഭൂരിപക്ഷം(135/224) കിട്ടിയതിനെ തുടർന്ന് 2023 മെയ് 20ന് കർണാടക മുഖ്യമന്ത്രിയായി അധികാരമേറ്റു.
മുൻ മുഖ്യമന്ത്രിമാരായ
ഡി.ദേവരാജ് അരശിനും(1972-1977) എസ്.എം.കൃഷ്ണയ്ക്കും(1999-2004) ശേഷം കാലാവധി തികച്ച് ഭരിച്ച(2013-2018) മൂന്നാമത്തെ കർണാടക മുഖ്യമന്ത്രി കൂടിയാണ് സിദ്ധരാമയ്യ.
സ്വകാര്യ ജീവിതം ഭാര്യ : പാർവ്വതി മക്കൾ : രാകേഷ് യതീന്ദ്ര അവലംബം Siddaramaiah എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സിദ്ദിഖ് (സംവിധായകൻ) ഇംഗ്ലീഷ് വിലാസം https://ml.wikipedia.org/wiki/Siddique_(director)
സംവിധായകൻ, നിർമ്മാതാവ്, തിരക്കഥാകൃത്ത്, കഥാരചയിതാവ് എന്നീ നിലകളിൽ പ്രശസ്തനായ കലാകാരനാണ് സിദ്ധിക്ക് ഇസ്മായിൽ എന്നറിയപ്പെടുന്ന സിദ്ധിക്ക്(ജനനം : 1 ഓഗസ്റ്റ് 1960 - 8 ഓഗസ്റ്റ് 2023) 1989-ൽ റിലീസായ റാംജിറാവു സ്പീക്കിംഗ് എന്ന സിനിമ സംവിധാനം ചെയ്താണ് മലയാള ചലച്ചിത്രരംഗത്ത് സിദ്ധിക്ക് സ്വതന്ത്ര സംവിധായകനാവുന്നത്.
2020-ൽ റിലീസായ ബിഗ്ബ്രദർ എന്ന സിനിമയാണ് അവസാനമായി പുറത്തിറങ്ങിയ സിദ്ധിക്ക് സംവിധാനം ചെയ്ത ചിത്രം.
2023 ആഗസ്റ്റ് 8ന് അന്തരിച്ചു.
എറണാകുളത്തെ സ്വകാര്യ ആശുപത്രിയിൽ ചികിത്സയിൽ കഴിയുന്നതിനിടെയായിരുന്നു അന്ത്യം.
1960 ഓഗസ്റ്റ് ഒന്നിന് ഇസ്മയിൽ ഹാജിയുടേയും സൈനബയുടേയും മകനായി എറണാകുളം ജില്ലയിലെ കലൂരിൽ ജനനം.
കലൂർ ഹൈസ്കൂളിലെ
പ്രാഥമിക വിദ്യാഭ്യാസത്തിന് ശേഷം
കളമശേരി സെൻറ് പോൾസ് കോളേജിൽ നിന്ന് പ്രീഡിഗ്രിയും മഹാരാജാസ് കോളേജ് നിന്ന് ബിരുദവും നേടി.
പിന്നീട് മിമിക്രി കലാകാരന്മാരുടെ ഗ്രൂപ്പായ കൊച്ചിൻ കലാഭവനിൽ ചേർന്ന സിദ്ധിക്ക് മിമിക്രി രംഗത്ത് സജീവമായി.
മിമിക്രി ട്രൂപ്പിൽ പ്രവർത്തിക്കവെ പ്രശസ്ത സംവിധായകൻ ഫാസിലുമായുള്ള പരിചയം സിദ്ധിക്കിനെ സിനിമയിലെത്തിച്ചു.
1986-ൽ പപ്പൻ പ്രിയപ്പെട്ട പപ്പൻ എന്ന സിനിമയ്ക്ക് തിരക്കഥ എഴുതി മലയാള സിനിമയിലെത്തിയ സിദ്ധിക്ക് ഫാസിലിൻ്റെ കീഴിൽ അസോസിയേറ്റ് ഡയറക്ടറായാണ് മലയാള സിനിമയിൽ തുടക്കമിടുന്നത്.
1988-ൽ റിലീസായ കാക്കോത്തിക്കാവിലെ അപ്പൂപ്പൻ താടികൾ എന്ന സിനിമയുടെ അസോസിയേറ്റ് ഡയറക്ടറായിരുന്നു.
പിന്നീട് നടൻ ലാലും സിദ്ധിക്കും തമ്മിൽ ഒരുമിക്കുകയും ഏതാനും സിനിമകൾ നിർമ്മിച്ച് സംവിധാനം ചെയ്യുകയും ചെയ്തു.
പിന്നീട് ഈ ജോടി വേർപിരിഞ്ഞു.
സിദ്ധിക്ക് സംവിധാന രംഗത്തും ലാൽ അഭിനയരംഗത്തും ശ്രദ്ധ കേന്ദ്രീകരിച്ചു.
1989-ൽ റിലീസായ റാംജിറാവു സ്പീക്കിംഗ് എന്ന സിനിമയിലൂടെയാണ് സിദ്ധിക്ക് സ്വതന്ത്ര സംവിധായകനാവുന്നത്.
2020-ൽ റിലീസായ മോഹൻലാൽ നായകനായി അഭിനയിച്ച ബിഗ് ബ്രദർ എന്ന സിനിമയാണ് സിദ്ധിക്ക് അവസാനമായി സംവിധാനം ചെയ്ത മലയാള സിനിമ.
സംവിധാനം ചെയ്ത സിനിമകൾ ബിഗ്ബ്രദർ 2020 ഫുക്രി 2017 ഭാസ്കർ ദി റാസ്കൽ 2015 ലേഡീസ് ജെൻ്റിൽമെൻ 2013 ബോഡിഗാർഡ് 2010 ക്രോണിക് ബാച്ച്ലർ 2003 ഫ്രണ്ട്സ് 1999 ഹിറ്റ്ലർ 1996 കാബൂളിവാല 1993 വിയറ്റ്നാം കോളനി 1991 ഗോഡ്ഫാദർ 1991 ഇൻ ഹരിഹർ നഗർ 1990 റാംജിറാവു സ്പീക്കിംഗ് 1989
തിരക്കഥ ബിഗ്ബ്രദർ 2020 ഫുക്രി 2017 കിംഗ് ലയർ 2016 ഭാസ്കർ ദി റാസ്ക്കൽ 2015 ലേഡീസ് ജൻറിൽമെൻ 2013 ബോഡിഗാർഡ് 2010 ഫിംഗർപ്രിൻ്റ് 2005 ക്രോണിക് ബാച്ച്ലർ 2003 ഫ്രണ്ട്സ് 1999 ഹിറ്റ്ലർ 1996 മാന്നാർ മത്തായി സ്പീക്കിംഗ് 1995 കാബൂളിവാല 1993 മക്കൾ മാഹാത്മ്യം 1992 വിയറ്റ്നാം കോളനി 1991 ഗോഡ്ഫാദർ 1991 ഇൻ ഹരിഹർ നഗർ 1990 റാംജിറാവു സ്പീക്കിംഗ് 1989 പപ്പൻ പ്രിയപ്പെട്ട പപ്പൻ 1986 സംവിധാന രംഗത്ത്
മലയാള സിനിമയിലെ ഒരു  അറിയപ്പെടുന്ന സം‌വിധായകനാണ് സിദ്ദിഖ് .
പ്രശസ്ത നടനും സം‌വിധായകനായ ലാലിനോടൊന്നിച്ച് സിദ്ദിഖ്-ലാൽ എന്ന പേരിൽ സംവിധാനം ചെയ്ത സിനിമകളും വൻ വിജയമായിരുന്നു.
അദ്ദേഹത്തിന്റെ മിക്ക സിനിമകളും ഹാസ്യത്തെ അടിസ്ഥാനമാക്കിയുള്ളതാണ്.
പ്രശസ്ത സം‌വിധായകൻ ഫാസിലിനെ സഹായിച്ചുകൊണ്ടാണ് സിദ്ദിഖ്  തന്റെ സം‌വിധാന ജീവിതം തുടങ്ങുന്നത്.
ആദ്യകാലങ്ങളിൽ കൊച്ചിൻ കലാഭവനിൽ മിമിക്രി അവതരിപ്പിച്ചുകൊണ്ടിരുന്ന കാലത്താണ് ഫാസിൽ സിദ്ദിഖിനെ കണ്ടുമുട്ടുന്നതും  പിന്നീട് തന്റെ കൂടെ ചേർക്കുന്നതും.
ലാലിനോടൊപ്പം ചെയ്ത പ്രധാനചിത്രങ്ങൾ റാംജിറാവ് സ്പീക്കിങ്ങ് ഇൻ ഹരിഹർ നഗർ 2 ഹരിഹർ നഗർ ഗോഡ്ഫാദർ വിയറ്റ്നാം കോളനി കാബൂളിവാല സംവിധാനം ചെയ്ത പ്രധാന ചിത്രങ്ങൾ ഹിറ്റ്ലർ ഫ്രണ്ട്‌സ് ഫ്രണ്ട്‌സ് (തമിഴ്) ക്രോണിക് ബാച്ച്‌ലർ എങ്കൾ അണ്ണ (തമിഴ്) സാധു മിറാൻഡ (തമിഴ്) ബോഡി ഗാർഡ് കാവലൻ (തമിഴ്) ബോഡിഗാർഡ് (ഹിന്ദി) ലേഡീസ് ജെന്റിൽമാൻ ഭാസ്ക്കർ ദ റാസ്ക്കൽ ഫുക്രി ബിഗ് ബ്രദർ (2019) മരണം
കരൾ രോഗത്തിന് ചികിത്സയിലിരിക്കവെ ഹൃദയാഘാതത്തെ തുടർന്ന് 2023 ഓഗസ്റ്റ് എട്ടിന് രാത്രി 9 മണിക്ക് എറണാകുളത്തെ സ്വകാര്യ ആശുപത്രിയിൽ വച്ച് അന്തരിച്ചു.
ഓഗസ്റ്റ് ഒൻപതിന് വൈകിട്ട് ആറ് മണിയോടെ എറണാകുളം സെൻട്രൽ ജുമാ മസ്ജിദിൽ കബറടക്കി.
അവലംബം ↑ സംവിധായകൻ സിദ്ധിക്ക് അന്തരിച്ചു ↑ സംവിധായകൻ സിദ്ധിക്കിന് വിട ↑ ഒറ്റയ്ക്കും ഒരുമിച്ചും, പാൻ ഇന്ത്യൻ സംവിധായകൻ ↑ സിദ്ധിക്ക് - ലാൽ ബ്രാൻഡ് ഇനി ഓർമകളിൽ ↑ അഞ്ഞൂറാനും ആനപ്പാറ അച്ചാമ്മയും, ഗോഡ്ഫാദർ സിനിമ വൻ ഹിറ്റ് ↑ സിദ്ധിക്കിൻ്റെ സിനിമയിലെ കഥാപാത്രങ്ങൾ ↑ സംവിധായകൻ സിദ്ധിക്കിൻ്റെ ജീവിതകഥ ↑ പ്രശസ്ത സംവിധായകൻ സിദ്ധിക് വിടവാങ്ങി ↑ സിദ്ധിക്ക് ഇനി ചിരിയോർമ, ഔദ്യോഗിക ബഹുമതികളോടെ കബറടക്കം നടത്തി
സൗമാ റമ്പാ വലിയ നോമ്പിന്റെ സന്ദേശം പ്രകടമാക്കുന്ന ഒരു ഐക്കൺ
ആരാധനാ സംവത്സരത്തിൽ ഉയിർപ്പ് തിരുനാളിനു ( ഈസ്റ്റർ ) മുമ്പുള്ള ഏഴ് ആഴ്ച്ചകൾ നീണ്ടുനിൽക്കുന്ന കാലമാണ് നോമ്പു കാലം എന്നറിയപ്പെടുന്നത്.
കൽദായ സഭാപാരമ്പര്യത്തിലെ വലിയനോമ്പ് ആചരണമാണിത്.
ഉയിർപ്പ് തിരുനാളിന്റെ ഒരുക്കമായാണ് ഈ നോമ്പ് ആചരിക്കുന്നത്.
പേത്തൂർത്താ ഞായർ മുതൽ ക്യംതാ ഞായർ (ഈസ്റ്റർ) വരെയുള്ള  അൻപത് ദിവസങ്ങളിൽ ആചരിക്കപ്പെടുന്ന നോമ്പ് ആയതിനാലാണ് ഈ നോമ്പിനെ അൻപതു നോമ്പ് എന്നു കൂടി അറിയപ്പെടുന്നത്.
സുറിയാനി ഭാഷയിൽ വലിയ നോമ്പ് എന്നർത്ഥമുള്ള സവ്മാ റമ്പാ എന്നാണ് ഈ കാലത്തെ വിശേഷിപ്പിക്കുന്നത്.
യേശുവിന്റെ നാല്പതു ദിവസത്തെ ഉപവാസത്തിന്റെ മാതൃകയിലാണ് ഈ ഏഴാഴ്ചകൾ ക്രമീകരിച്ചിരിക്കുന്നത്.
നോമ്പിലെ ഞായറാഴ്ചകളും അവസാന ആഴ്ചയും ഒഴിച്ച് മറ്റുള്ള ദിവസങ്ങൾ ഉപവാസ ദിനങ്ങളായി ആചരിക്കുന്നു.
യേശുവിന്റെ മനുഷ്യപ്രകൃതിയെ കുറിച്ച്, പ്രത്യേകിച്ച് അദ്ദേഹത്തിന്റെ പീഢാസഹനത്തെയും മരണത്തെയും കുറിച്ച് ധ്യാനിക്കുന്നതിന് ഇക്കാലത്ത് സഭ സ്വയം സമർപ്പിക്കുന്നു.
പേത്തൂർത്താ എന്ന് വിളിക്കുന്ന ഈ കാലത്തിലെ ആദ്യ ഞായറാഴ്ച യേശുവിന്റെ മരുഭൂമിയിലെ ഉപവാസകാലത്ത് ഉണ്ടായ പ്രലോഭനങ്ങളെയും അവയുടെ മേലുള്ള അദ്ദേഹത്തിന്റെ വിജയത്തെയും കുറിച്ച് ധ്യാനിക്കുന്നു.
പേത്തൂർത്താ എന്ന വാക്കിന്റെ അർത്ഥം 'കഴിഞ്ഞു', 'അവസാനിപ്പിച്ചു' എന്നെല്ലാമാണ്.
നോമ്പു കാലത്തിന്റെ അവസാന ആഴ്ചയായ വിശുദ്ധ വാരത്തിൽ യേശുവിനെ പീഢാനുഭവങ്ങളെ ആരാധനാക്രമപരമായി പുനരവതരിപ്പിക്കപ്പെടുന്നു.
സൗമയ അകാബൗനേ ഇംഗ്ലീഷ് വിലാസം https://ml.wikipedia.org/wiki/Soumaya_Akaaboune
ഒരു മൊറോക്കൻ അഭിനേത്രിയാണ് സൗമയ അകാബൗനേ (ജനനം 16 ഫെബ്രുവരി 1974) .
മൊറോക്കോയിലെ ടാൻജിയറിൽ ജനിച്ച് വളർന്ന അകബൗണിന്റെ അമ്മ ഒരു സ്റ്റൈലിസ്റ്റും വസ്ത്രാലങ്കാരിയും ആയിരുന്നു.
അവരുടെ അച്ഛൻ ഒരു കലാപ്രേമിയായിരുന്നു.
തന്റെ ബാല്യകാല ഭവനം കലാകാരന്മാർക്കും ആവശ്യമുള്ളവർക്കും ഒരു സങ്കേതമാണെന്ന് അവർ വിശേഷിപ്പിച്ചു.
14-ാം വയസ്സിൽ, കൊറിയോഗ്രാഫർ മൗറീസ് ബെജാർട്ട് അകാബൗണിനെ കണ്ടെത്തുകയും തന്റെ നൃത്തസംഘത്തിൽ ചേരാൻ അവളെ ക്ഷണിക്കുകയും ചെയ്തു.
അവർ സമ്മതിക്കുകയും ഒരു ദിവസം എട്ട് മണിക്കൂർ പരിശീലിപ്പിക്കുകയും ചെയ്തു.
ആ കാലഘട്ടത്തിൽ അവർ തന്റെ ജീവിതത്തിലെ ഏറ്റവും സന്തോഷവതിയാണെന്ന് പറഞ്ഞു.
അകാബൗൺ യൂറോപ്പിൽ പര്യടനം നടത്തി.
പാരീസിലും പിന്നീട് സ്പെയിനിലും ലണ്ടനിലും നൃത്തം ചെയ്തു.
ലണ്ടനിൽ ആയിരുന്ന കാലത്ത്, നിരവധി സംഗീത പരിപാടികൾ അവതരിപ്പിച്ചുകൊണ്ട് അവർ നാടകത്തിലേക്ക് ശ്രദ്ധ തിരിച്ചു.
1989-ൽ അവരുടെ അക്കില്ലസ് ടെൻഡോൺ പൊട്ടുകയും അവരുടെ നൃത്ത ജീവിതം അവസാനിപ്പിക്കുകയും ചെയ്തു.
ലണ്ടനിൽ വെച്ച്, അകാബൗൺ സാന്ദ്ര ബെർണാർഡിനെ കണ്ടുമുട്ടി.
അവർ "അപ്പ് ഓൾ നൈറ്റ്" എന്ന ഷോയിലും പിന്നീട് ബ്രോഡ്‌വേ ഷോയായ "ഐ ആം സ്റ്റിൽ ഹിയർ...ഡാം ഇറ്റ്"യിലും അവതരിപ്പിക്കാൻ അവരെ ക്ഷണിച്ചു.
ലോഫ്റ്റ് സ്റ്റുഡിയോയിൽ അഭിനയത്തിൽ അകാബൗൺ പരിശീലനം നേടി.
2010-ൽ, ഗ്രീൻ സോൺ എന്ന സിനിമയിൽ മാറ്റ് ഡാമനൊപ്പം അഭിനയിച്ചു.
2012-ൽ പ്ലേയിംഗ് ഫോർ കീപ്‌സ് എന്ന റൊമാന്റിക് കോമഡിയിലും 2013-ൽ ലവ്‌ലേസ് എന്ന ജീവചരിത്രത്തിലും അകാബൗണിന് വേഷങ്ങൾ ഉണ്ടായിരുന്നു.
2013 ലെ ഫ്രഞ്ച് ഷോ ലെസ് വ്രേസ് ഹൗസ്‌വൈവ്‌സിൽ പ്രൊഫൈൽ ചെയ്ത അഞ്ച് വീട്ടമ്മമാരിൽ ഒരാളായിരുന്നു അവർ.
2015 നും 2016 നും ഇടയിൽ, യാസിൻ ഫെർഹാനെ സംവിധാനം ചെയ്ത ജനപ്രിയ സോപ്പ് ഓപ്പറ വാഡിയിൽ അകാബൗൺ ഫെറ്റോമയായി അഭിനയിച്ചു.
അവരുടെ കഥാപാത്രം അനീതി അംഗീകരിക്കാൻ വിസമ്മതിക്കുന്ന ഒരു ബൂർഷ്വാ സ്ത്രീയായിരുന്നു.
കൂടാതെ ഷോയ്ക്ക് ഒരു എപ്പിസോഡിന് 7 ദശലക്ഷം കാഴ്ചകക്കാരെ ലഭിച്ചു.
2019-ൽ, ദി സ്പൈ എന്ന ടിവി പരമ്പരയിൽ അവർ മാർസെല്ലായി അഭിനയിച്ചു.
1999-ൽ ചലച്ചിത്ര നിർമ്മാതാവ് പീറ്റർ റോഡ്‌ജറെ അകാബൗനേ കണ്ടുമുട്ടി.
പിന്നീട് ഇരുവരും വിവാഹിതരാവുകയും അവർക്ക് ജാസ് എന്ന ഒരു മകനുണ്ടായി.
2014-ലെ ഇസ്‌ലാ വിസ്ത കൊലപാതകങ്ങളുടെ കുറ്റവാളിയായ എലിയറ്റ് റോഡ്‌ജറിന്റെ രണ്ടാനമ്മയായിരുന്നു അകാബൗനേ.
ഇരുവരും തമ്മിലുള്ള ബന്ധം വഷളായിരുന്നു.
അകാബൗനേനെ കൊല്ലാനും റോഡ്‌ജർ പദ്ധതിയിട്ടിരുന്നു.
2014 അവസാനത്തോടെ അവർ മൊറോക്കോയിലേക്ക് മടങ്ങി.
അകാബൗനേ ഫ്രഞ്ച്, അറബിക്, ഇംഗ്ലീഷ്, സ്പാനിഷ് എന്നിവ സംസാരിക്കും.
അവലംബം പുറംകണ്ണികൾ Soumaya Akaaboune at the Internet Movie Database
സൗമിത്ര ദാസ് ഇംഗ്ലീഷ് വിലാസം https://ml.wikipedia.org/wiki/Saumitra_Das
സൗമിത്ര ദാസ് (ജനനം: 20 ജനുവരി 1962) ഒരു ഇന്ത്യൻ സൂക്ഷ്‌മാണുശാസ്‌ത്രജ്ഞനും ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിലെ മൈക്രോബയോളജി , സെൽ ബയോളജി വിഭാഗത്തിലെ പ്രൊഫസറുമാണ്.
മോളിക്യുലർ വൈറോളജി, തന്മാത്രാ ജീവശാസ്ത്രം എന്നീ മേഖലകളിലെ പഠനങ്ങളുടെ പേരിൽ അറിയപ്പെടുന്ന സൗമിത്ര ദാസ്, ഇന്ത്യൻ അക്കാദമി ഓഫ് സയൻസസ്, നാഷണൽ അക്കാദമി ഓഫ് സയൻസസ്, ഇന്ത്യ , ഇന്ത്യൻ നാഷണൽ സയൻസ് അക്കാദമി എന്നീ മൂന്ന് പ്രമുഖ ഇന്ത്യൻ സയൻസ് അക്കാദമികളിൽ നിന്നും തിരഞ്ഞെടുക്കപ്പെട്ട അംഗമാണ്.
2005 ൽ ബയോ സയൻസസിന് നൽകിയ സംഭാവനകളുടെ പേരിൽ ഇന്ത്യൻ സർക്കാരിന്റെ ബയോടെക്നോളജി വകുപ്പ്  അദ്ദേഹത്തിന് ഏറ്റവും ഉയർന്ന ഇന്ത്യൻ സയൻസ് അവാർഡുകളിൽ ഒന്നായ നാഷണൽ ബയോ സയൻസ് അവാർഡ് ഫോർ കരിയർ ഡവലപ്മെന്റ് അവാർഡ് നൽകി ആദരിച്ചു.
ഇന്ത്യൻ സംസ്ഥാനമായ പശ്ചിമ ബംഗാളിൽ 1962 ജനുവരി 20 ന് ജനിച്ച സൗമിത്ര ദാസ്, ഇന്ത്യൻ ഇൻസ്റ്റിറ്റ്യൂട്ട് ഓഫ് കെമിക്കൽ ബയോളജിയിൽ ലെഷ്മാനിയാസിസ് രോഗത്തിന് കാരണമാകുന്ന ഇൻട്രാ സെല്ലുലാർ പരാന്നഭോജിയായ ലീഷ്മാനിയ ഡോനോവാനിയുടെ രോഗകാരി ഏജന്റിന്റെ പ്രതിപ്രവർത്തനത്തെക്കുറിച്ച് ഡോക്ടറൽ പഠനം നടത്തുകയും 1992 ൽ കൊൽക്കത്ത സർവകലാശാലയിൽനിന്ന് പിഎച്ച്ഡി നേടുകയും ചെയ്തു.
പിഎച്ച്ഡി നേടിയേ ശേഷം ലോസ് ഏഞ്ചൽസിലെ കാലിഫോർണിയ സർവകലാശാലയിൽ (UCLA) ഹോസ്റ്റ്-വൈറസ് ഇടപെടലുകളെക്കുറിച്ചുള്ള തന്റെ ഗവേഷണം തുടർന്ന അദ്ദേഹം ജോലി പൂർത്തിയാക്കിയ ശേഷം 1994 ൽ ഒരു അസിസ്റ്റന്റ് റിസർച്ച് വൈറോളജിസ്റ്റായി അദ്ദേഹം സർവകലാശാലയിൽ ചേർന്നു.